- Hindi News
- National
- पांच नकाबपोश लुटेरों ने हवाला कारोबारी के मुनीम को बंधक बनाया,18 लाख लूटे
पांच नकाबपोश लुटेरों ने हवाला कारोबारी के मुनीम को बंधक बनाया,18 लाख लूटे
बाड़मेरशहर के कल्याणपुरा इलाके में मंगलवार को दिन दहाड़े एक हवाला व्यापारी के मुनीम को बंधक बनाकर पिस्तौल की नोक पर 18 लाख रुपए लूट लिए गए। घटना के करीब पौन घंटे बाद पुलिस को लूट की सूचना मिली। पुलिस ने हाइवे से सटे थाना क्षेत्रों में नाकाबंदी करवाई, लेकिन देर रात तक लुटेरों का कोई सुराग नहीं लगा। पुलिस की सात टीमें इस मामले की जांच में जुटी हुई है। देर रात तक नाकाबंदी और वाहनों की तलाशी की गई। शाम को पुलिस को सीसीटीवी कैमरे से स्कार्पियों का एक फुटेज मिला है। दिनदहाड़े घर में बंधक बनाकर अठारह लाख रुपए लूटने शहर में अब तक का यह पहला मामला है।
थानाधिकारी बुद्धाराम विश्नोई ने बताया कि अनिल भाई गोस्वामी पुत्र प्रतापपुरी निवासी राणूज (पाटन) गुजरात ने रिपोर्ट दर्ज करवाई कि वह बाड़मेर के कल्याणपुरा में पटेल रामा भाई मोहनलाल एंड कंपनी में काम करता है। मंगलवार को करीब पौने चार बजे वह ऑफिस में बैठा था तब सूरत में कुछ काम लेने के लिए दो आदमी आए। वे उससे बात करने लगे तभी दो लोग और आए। उन्होंने आते ही कमरे का दरवाजा बंद कर दिया। एक व्यक्ति ने उसका सिर पकड़ा, दूसरे ने मुंह पर पट्टी लगा दी। तीसरे ने बंदूक दिखाकर हाथ बांध दिए। ऑफिस की अलमारी में रखे कैश 21 लाख तीन हजार में से 18 लाख 73 हजार रुपए बैग में भर लिए। उसे नीचे गिरा दिया। जैसे-तैसे वह दूसरे दरवाजे से बाहर निकला।
बाड़मेर. लूट की घटना के बाद मकान के पास चौहटन रोड स्थित सीसीटीवी कैमरे की जांच करती पुलिस
डिप्टी ओपी उज्ज्वल, कोतवाल बुद्धाराम विश्नोई मय पुलिस जाब्ता मौके पर पहुंचे। मुनीम से वारदात को अंजाम देने के घटनाक्रम की जानकारी लेकर मौका मुआयना की। इस दौरान आसपास के लोगों से भी पुलिस ने पूछताछ की और वारदात को अंजाम देने वाले किसी संदिग्ध के बारे में जानकारी जुटाई। इस दौरान वारदात की घटना के सामने वाले मकान में रहने वाली एक युवती ने पुलिस को बताया कि एक स्कार्पियों गाड़ी में पांच लोग थे, जिनमें दो-दो कर बदमाश आए और घर में घुसकर पिस्टल दिखाई। जब वे घर में दाखिल हो रहे थे, तब एक बदमाश ने यह भी कहा था कि लड़कियां हमें देख रही है, दूसरे ने कहा कोई बात नहीं देखने दो। इसके बाद अंजाम देकर भाग गए।
पुलिस सत्यापन के बगैर किराए पर दिया मकान
नियमानुसारकिसी अनजान या बाहरी व्यक्ति को मकान किराए पर देने से पहले उसका पुलिस सत्यापन करवाना जरूरी है। यह मकान बिना किसी पुलिस सत्यापन के मकान किराए पर दिया हुआ था। पूछताछ में सामने आया कि पिछले एक साल से अनिल भाई इसी मकान में किराए पर रहता है। गुजरात का रहने वाला यह व्यापारी बाड़मेर में काम करता है।
1. जब लूट हुई तो पुलिस को सूचना क्यों नहीं दी गई?
जवाब:घटना के बाद जब भास्कर ने अनिल से पूछा तो उसका कहना था करीब पौने चार बजे उसके साथ लूट हुई। पुलिस को सूचना देना चाहता था, लेकिन उसके पास फोन नहीं था। जबकि एफआईआर रात सवा नौ बजे हुई, जिसमें बताया कि उसका फोन लुटेरे साथ लेकर चले गए थे।
2.अगर फोन नहीं था तो उसके सेठ को फोन किससे किया, उससे भी कर सकता था?
जवाब:प्रत्यक्षदर्शियों के मुताबिक घटना के बाद अनिल ने अपने सेठ को फोन किया था। ऐसे में शक है कि कहीं पुलिस से कुछ छुपाने का प्रयास किया गया। लोगों ने जब पुलिस को सूचना देने की बात भी कही तो उसने मना भी किया।
पौन घंटे बाद पुलिस को दी सूचना
प्रत्यक्षदर्शियोंके मुताबिक लूट की वारदात को अंजाम देने के बाद पुलिस को करीब पौन घंटे बाद सूचना दी गई। जबकि घटना के बाद आसपास के लोगों की मौके पर भीड़ जमा हो गई थी। कई बार लोगों ने कहा कि पुलिस को सूचना दो, लेकिन उसने इनकार कर दिया। इसके बाद आसपास के लोगों ने पुलिस को सूचना दी और पुलिस मौके पर पहुंची, तब तक करीब पौन घंटा बीत चुका था।
{शहर के कल्याणपुरा इलाके में दिन दहाड़े हुई घटना से सनसनी
{पुलिस ने सात टीमें बनाई
{जिलेभर में नाकाबंदी {स्कार्पियों में आए लुटेरे
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva